Lightning pistik

**Lighting pistikühendus** (inglise keeles *Lightning connector*) on Apple'i väljatöötatud ja toodetud pistikühendus. 12. septembril 2012 kasutusele võetud eelkäija 30-kontaktise dokkpistiku asendamiseks kasutatakse Lightning pistikut Apple'i mobiilsideseadmetes (nt iPhone, iPad ja iPod) ühendamiseks arvutite, väliste monitoride, kaamerate, USB-akulaadijate ja muude lisaseadmetega. Kasutades 30 viigu asemel 8 viiku, on Lightning pistik kompaktsem versioon vanemast 30-kontaktilisest pistikust, mis oli integreeritud sellistesse seadmetesse, nagu iPhone 4 ja iPad 2. Lightning pistikut võib sisestada pessa, kasutades mõlemat külge. Ilma adapterita ei ühildu see aga eelkäijatele mõeldud kaablite ja lisaseadmetega.

## Ajalugu
Lighting pistikut tutvustati 12. septembril 2012 kui uuendusena 30-viigulise dokkpistikult üleminekut 8-viigulisele Lighting pistikule. See integreeriti kõigile uutele Apple'i toodetele, mis Lighting pistikuga koos tutvustati. Esimesed ühilduvad seadmed olid iPhone 5, iPod Touch (5. põlvkond) ja iPod Nano (7. põlvkond).

25. novembril 2012 omandas Apple Harley-Davidsonilt kaubamärgi Lightning Euroopas. Apple sai kaubamärgi Lightning osalise kasutusõiguse, mis viitas sellele, et Harley-Davidson säilitas tõenäoliselt nime kasutamise õigused mootorratastega seotud toodete puhul.   Lightning-pistikupesa kujunduse ja spetsifikatsioonide kaubamärgi ja autoriõiguste ainuomanik on Apple.

30. oktoobril 2018 teatas Apple, et nende uus iPad Prosi tootevalik asendab Lightningi USB-C-ga. 

## Tehnoloogia

Lightning on 8-kontaktiline pistik, mis kannab digitaalset signaali. Erinevalt Apple 30-viigulisest pistikust, mida see asendab (A- või B-tüüpi USB-pistikutele), saab Lightning-pistikut sisestada kas ülespoole või suunaga allapoole. Kõik pistiku tagumisel küljel olevad tihvtid on ühendatud otse vastasküljel asuva kaksikuga. Osa protsessori tööst on toite- ja andmesignaalide õige marsruutimine, olenemata sellest, kuhu pistik sisestatakse. 

Apple pakub erinevaid adaptereid, mis võimaldavad Lightning-pistikut kasutada koos teiste liidestega, näiteks 30-viiguga pistik, USB, HDMI, VGA ja SD-kaardid. Lighting pistiku ühendamine 30 viigulise adapteriga toetab ainult piiratud arv funktsioone: USB-andmed, USB-laadimine ja analoogheli väljund (adapteri DAC-i kaudu).

Ametlikud Lighting pistikud sisaldavad autentimiskiipi, mille eesmärk oli muuta kolmandate osapoolte tootjate jaoks raskeks ühilduvate lisaseadmete tootmine ilma Apple'i heakskiiduta;  aga autentimisskeem on purunenud. 

Pistiku mõõtmed on 6,7 mm x 1,5 mm.

## Võrdlused micro USB-ga
Apple pole micro USB-d avalikult arutanud, kuid erinevates tehnoloogiauudiste veebisaitides väidetakse, et micro USB asemel võidakse Lighting pistikut kasutada, kuna see ühildub dokkide ja kõlarisüsteemidega;  võime sisestada kaabel mõlemas suunas toimib kasutaja mugavuse huvides;  Apple, kes soovib säilitada kontrolli tarvikute tarneahela üle  ja võimalust võtta litsentsitasu; USB-pistikute mehaaniline nõrkus. 

10. aprillil 2015 kuulutas Apple välja uue MacBooki mudeli, mis sisaldab USB-C-d, millel on sarnasusi Lightninguga ja eelised microUSB ees. USB-C, nagu Lightning, saab erinevalt eelkäijast microUSB ühendada mõlemas suunas. USB-C ja Lightning ei ole omavahel asendatavad, kuna need on täiesti erinevad pistikühendused, protokollid ja pistikud ning kuni uue MacBooki turuletoomiseni olid adapterid vajalikud omavaheliseks tööks.

## Viited